google/wiki40b huggingface dataset:
गोवर्धन पर्वत

गोवर्धन

राधाकुण्ड से तीन मील दूर गोवर्द्धन पर्वत है। पहले यह गिरिराज 7 कोस (२१ कि·मी) में फैले हुए थे, पर अब आप धरती में समा गए हैं। यहीं कुसुम सरोवर है, जो बहुत सुंदर बना हुआ है। यहाँ वज्रनाभ के पधराए हरिदेवजी थे पर औरंगजेबी काल में वह यहाँ से चले गए। पीछे से उनके स्थान पर दूसरी मूर्ति प्रतिष्ठित की गई।
यह मंदिर बहुत सुंदर है। यहाँ श्री वज्रनाभ के ही पधराए हुए एकचक्रेश्वर महादेव का मंदिर है। गिरिराज के ऊपर और आसपास गोवर्द्धन ग्राम बसा है तथा एक मनसादेवी का मंदिर है। मानसीगंगा पर गिरिराज का मुखारविन्द है, जहाँ उनका पूजन होता है तथा आषाढ़ी पूर्णिमा तथा कार्तिक की अमावस्या को मेला लगता है।
गोवर्द्धन में सुरभि गाय, ऐरावत हाथी तथा एक शिला पर भगवान्‌ का चरणचिह्न है। मानसी गंगा पर जिसे भगवान्‌ ने अपने मन से उत्पन्न किया था, दीवाली के दिन जो दीपमालिका होती है, उसमें मनों घी खर्च किया जाता है, शोभा दर्शनीय होती है। यहाँ लोग दण्डौती परिक्रमा करते हैं। दण्डौती परिक्रमा इस प्रकार की जाती है कि आगे हाथ फैलाकर जमीन पर लेट जाते हैं और जहाँ तक हाथ फैलते हैं, वहाँ तक लकीर खींचकर फिर उसके आगे लेटते हैं।
इसी प्रकार लेटते-लेटते या साष्टांग दण्डवत्‌ करते-करते परिक्रमा करते हैं जो एक सप्ताह से लेकर दो सप्ताह में पूरी हो पाती है। यहाँ गोरोचन, धर्मरोचन, पापमोचन और ऋणमोचन- ये चार कुण्ड हैं तथा भरतपुर नरेश की बनवाई हुई छतिरयां तथा अन्य सुंदर इमारतें हैं।
मथुरा से दीघ को जाने वाली सड़क गोवर्द्धन पार करके जहाँ पर निकलती है, वह स्थान दानघाटी कहलाता है। यहाँ भगवान्‌ दान लिया करते थे। यहाँ दानरायजी का मंदिर है। इसी गोवर्द्धन के पास 20 कोस के बीच में सारस्वतकल्प में वृंदावन था तथा इसी के आसपास यमुना बहती थी

कैसे पहुँचें

जिला मुख्यालय मथुरा से मात्र २० किलोमीटर की दूरी पर है और हर समय मथुरा से जीप/बस/टेक्सी उपलब्ध रहते हैं। (किराया-३० रु)
राजस्थान के अलवर शहर से १२० किलोमीटर की दूरी पर, अलवर-मथुरा मार्ग पर स्थित, अलवर से कई बसें उपलब्ध हैं। निकटतम बडा रेलवे स्टेशन- मथुरा जंकशन है।

कहाँ ठहरें

गोवर्धन एवं जतीपुरा में कई धर्मशालाएं एवं होटल हैं जहाँ रुकने एवं भोजन की उत्तम व्यवस्था हो जाती है। यद्यपि भक्तों का यहाँ हमेशा ही आना जाना लगा रहता है परंतु पूर्णिमा के आस पास यह संख्या काफी बढ़ जाती है। उस समय पर प्रदेश सरकार सुरक्षा एवं सफल परिक्रमा आयोजन के लिये भरसक प्रयास करती है।
हलासन

इस आसन में शरीर का आकार हल जैसा बनता है। इससे इसे हलासन कहते हैं। हलासन हमारे शरीर को लचीला बनाने के लिए महत्वपूर्ण है। इससे हमारी रीढ़ सदा जवान बनी रहती है।

सावधा‍नी

रीढ़ संबंधी गंभीर रोग अथवा गले में कोई गंभीर रोग होने की स्थिति में यह आसन न करें। आसन करते वक्त ध्यान रहे कि पैर तने हुए तथा घुटने सीधे रहें।

लाभ

रीढ़ में कठोरता होना वृद्धावस्था की निशानी है। हलासन से रीढ़ लचीली बनती है। मेरुदंड संबंधी ना‍ड़ियों के स्वास्थ्य की रक्षा होकर वृद्धावस्था के लक्षण जल्दी नहीं आते। हलासन के नियमित अभ्यास से अजीर्ण, कब्ज, अर्श, थायराइड का अल्प विकास, अंगविकार, असमय वृद्धत्व, दमा, कफ, रक्तविकार आदि दूर होते हैं। सिरदर्द दूर होता है। नाड़ीतंत्र शुद्ध बनता है। शरीर बलवान और तेजस्वी बनता है। लीवर और प्लीहा बढ़ गए हो तो हलासन से सामान्यावस्था में आ जाते हैं। अपानवायु का उत्थानन होकर उदान रूपी अग्नि का योग होने से कुंडल‍िनी उर्ध्वगामी बनती है। विशुद्धचक्र सक्रिय होता है।
राजाजी राष्ट्रीय उद्यान

यह भारत का एक प्रमुख राष्ट्रीय उद्यान हैं।

स्थिति

राजाजी राष्ट्रीय उद्यान उत्तराखंड के देहरादून से 23 किमी की दूरी पर स्थित है। यह देहरादून (उत्तराखंड) के प्रमुख पर्यटन स्थलों में से है। 1983 से पहले इस क्षेत्र में फैले जंगलों में तीन अभयारण्य थे- राजाजी,मोतीचूर और चिल्ला। 1983 में इन तीनों को मिला दिया गया। महान स्वतंत्रता सेनानी चक्रवर्ती राजगोपालाचारी के नाम पर इसका नाम राजाजी राष्ट्रीय उद्यान रखा गया।
830 वर्ग किलोमीटर के क्षेत्र में फैला राजाजी राष्ट्रीय उद्यान अपने यहाँ पाए जाने वाले हाथियों की संख्या के लिए जाना जाता है। इ॥सके अलावा राजाजी राष्ट्रीय उद्यान में हिरन, चीते, सांभर और मोर भी पाए जाते हैं। राजाजी राष्ट्रीय उद्यान में पक्षियों की 315 प्रजातियाँ पाई जाती हैं।
यहाँ पर एक पेड़ ऐसा भी पाया गया जो अपने साथ 20 पेड़ जोड़ चुका है एक के बाद एक पेड़ ऊपर से नीचे की और ज़मीन पे खड़े हो गये है यह एक ही पेड़ का 21 पेड़ हो चुके है
रोमा (2018 फ़िल्म)

फ़िल्म निर्माण

8 सितंबर 2016 को, यह घोषणा की गई थी कि अल्फांसो क्वारोन 1970 के दशक में मैक्सिको सिटी में रहने वाले एक मैक्सिकन परिवार पर केंद्रित एक परियोजना को लिखेंगे और निर्देशित करेंगे। प्रोडक्शन  2016 की शुरुआत में, उनकी खुद की प्रोडक्शन कंपनी एस्पेरांतो फिलमोज  और पार्टिसिपेंट मीडिया द्वारा शुरू शुरू हुई। 
कास्ट होने से पहले, एपरिसियो, जिन्होंने हाल ही में प्री-स्कूल शिक्षा में स्नातक प्रशिक्षण पूरा किया था, उन्हें अभिनय का कोई अनुभव या औपचारिक प्रशिक्षण नहीं था। उसने मजाक में कहा है कि उसने जो भी "अभिनय" तक किया है, वह अपने माता-पिता और शिक्षकों से झूठ बोलना रहा है।

प्रदर्शन

अप्रैल 2018 में, यह घोषणा की गई थी कि नेटफ्लिक्स ने फिल्म के वितरण अधिकार हासिल किए है। 25 जुलाई 2018 को एक टीज़र ट्रेलर जारी किया गया।

बॉक्स-ऑफिस पर प्रदर्शन

जबकि नेटफ्लिक्स ने रोमा के लिए सार्वजनिक रूप से बॉक्स-ऑफिस के आंकड़ों का खुलासा नहीं किया है, सूत्रों के अनुसार फिल्म ने अपने शुरुआती सप्ताहांत में तीन सिनेमाघरों से 90,000-120,000 डॉलर कमाए, 23-25 नवंबर और पांच-दिवसीय थैंक्सगिविंग फ्रेम पर कुल 200,000 डॉलर की बिक्री सहित, जिसमें लॉस एंजिल्स और न्यूयॉर्क सिटी में थिएटर शामिल थे। अगर आधिकारिक तौर पर परिणाम देखी जाये, तो $66,600 का अनुमानित स्थान औसत विदेशी भाषा की फिल्म के लिए सबसे अच्छा स्थान होता। प्रदर्शन के अपने दूसरे सप्ताहांत में, फिल्म का विस्तार 17 थिएटरों तक हुआ। अपने तीसरे सप्ताहांत में, फिल्म ने 100 थिएटरों से $ 500,000 की कमाई के साथ कुल $900,000 की कमाई का अनुमान लगाया गया है।

आलोचनात्मक प्रतिक्रिया

एग्रीगेटर रॉटन टोमाटोज़ की समीक्षा में, रोमा को 341 समीक्षाओं के आधार पर 9/10 की औसत रेटिंग के साथ 96% की अनुमोदन रेटिंग दी गई। मेटाक्रिटिक पर , फिल्म में 50 आलोचकों के आधार पर 100 में से 96 का भारित औसत स्कोर दिया गया है, जो "सार्वभौमिक प्रशंसा" दर्शाता है। यह साइट पर सभी समय की 26 वीं उच्चतम-रेटेड फिल्म है, और 2018 की सर्वश्रेष्ठ समीक्षा दी गई है।

पुरस्कार

रोमा को 91वें अकादमी पुरस्कार के लिए 10 नामांकन प्राप्त हुए, जिसमें सर्वश्रेष्ठ फ़िल्म के साथ-साथ द फेवरेट के साथ मोस्ट नॉमिनेटेड फिल्म थी। यह मुख्य रूप से एक स्ट्रीमिंग सेवा द्वारा वितरित पहली फिल्म है जिसे सर्वश्रेष्ठ फ़िल्म के लिए नामांकित किया गया है।  यह क्राउचिंग टाइगर, और हिडेन ड्रैगन (2000) के साथ सबसे अधिक ऑस्कर नामांकन पाने वाली गैर-अंग्रेजी भाषा की फिल्म बनी।  इसने अंततः सर्वश्रेष्ठ विदेशी भाषा की फिल्म सहित तीन अकादमी पुरस्कार जीते, यह सम्मान जीतने वाली पहली मैक्सिकन फिल्म बन गई।
व्यावसायीकरण

व्यावसायीकरण या वाणिज्यीकरण अथवा व्यापारीकरण बाजार में नये उत्पादों अथवा उत्पादन विधियों को परिचय देने के लिए अपनाई जाने वाली विधि है। किसी नवीन उत्पाद के बाजार में वास्तविक प्रक्षेपण से पूर्व उत्पाद परिचय, स्थान जहाँ उत्पाद उपलब्ध होगा आदि को लक्षित करने के साथ उत्पाद का प्रचार, विक्रय-बर्धन और विपणन प्रयासों को कहा जाता है।
वंदना कटारिया

प्रारंभिक जीवन

वंदना कटारिया का जन्म 15 अप्रैल 1992 को उत्तर प्रदेश (अब उत्तराखंड) में हुआ था। उसके पिता नाहर सिंह भेल में काम करते हैं। यह हरिद्वार जिले के रोशनाबाद गाँव से हैं। यह पिछले कुछ वर्षों में भारत के सबसे बेहतर और अग्रिम खिलाड़ियों में से एक हैं। इन्होंने पहली बार जूनियर अंतरराष्ट्रीय स्पर्धा में 2006 में भाग लिया और सीनियर अंतरराष्ट्रीय स्पर्धा में उसके चार वर्षों के बाद भाग लिया।

सफर

कटारिया को भारतीय जूनियर टीम में 2006 में लिया गया और 2010 में इन्हें सीनियर राष्ट्रीय टीम लिया गया। यह 2013 में जर्मनी में हुए जूनियर विश्व कप में कांस्य पदक जीतने में सफल रहीं। इस दौरान यह इस स्पर्धा में सबसे अधिक गोल करने वाली खिलाड़ी बनी। इन्होंने 4 खेलों में 5 गोल दागे थे। एक साक्षात्कार में इन्होंने कहा कि कांस्य पदक पाना उनके पसंदीदा पलों में से एक है। मेरे पिता को मीडिया वालों ने बुलाया और तक उनकी आँखों में आँसू थे। तो, मेरे पिता को गर्व कराना मेरे हॉकी के सफर में सबसे अच्छे पल हैं। इन्होंने 100वी टोपी कनाडा के खिलाफ 2014 राष्ट्रमंडल खेलों में ग्लासगो, स्कॉटलैंड में जीती थी।
भारतीय सशस्त्र बलों के समकक्ष रैंक

भारतीय सशस्त्र बलों के समकक्ष रैंक - सेना, वायुसेना और नौसेना,भारतीय रक्षा सेवा किसी भी खतरे और प्राकृतिक और मानव निर्मित आपदाओं पर प्रतिक्रिया देने के लिए सबसे अच्छा संगठित, संरचित, सुसज्जित और अनुशासित संगठन है।
विश्व इस्लामी मिशन

विश्व इस्लामी मिशन (अंग्रेज़ी: वर्ल्ड इस्लामिक मिशन) सूफ़ीवाद से प्रेरित सुन्नी मुसलमानों का अन्तराष्ट्रीय संगठन है। इसकी स्थापना 1972 में शाह अहमद नूरानी सिद्दीकी, सैयद माहरूफ हुसैन शाह, शाह आरिफ़ कादरी नौशाही और अल्लामा अर्शादुल कादरी द्वारा इस्लामी पवित्र शहर मक्का में हुई थी। वर्ल्ड इस्लामिक मिशन का विकास विश्व के कई देशों के मुसलमानों को इस्लामी शिक्षा प्रदान करने के लिए हुआ है। संगठन का कार्यालय इंग्लैंड के मैनचेस्टर शहर में है तथा यह विश्व के कम से कम 24 देशों में सक्रिय है।
कुंदुज़ प्रान्त

विवरण

कुंदुज़ प्रांत में ७ ज़िले है। सन् २००१ में तालिबान के पतन के समय यह अफ़गानिस्तान का सबसे आखिरी शहर था जिसने समर्पण किया। हज़ारों पाकिस्तानी सैनिक, कर्मचारियों तथा कई अल-क़ायदा और तालिबान के सदस्यों को पाकिस्तानी वायु सेना द्वारा सुरक्षित तरीके ले उठा लिया गया था। इस घटना को शैतान का उत्थान की संज्ञा मिली थी।
तारिक शब्बीर

तारिक शब्बीर एक राजनीतिज्ञ है पाकिस्तान के राष्ट्रीय विधानसभा में | वह NA-129 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
दस्तावेज प्रबन्धन प्रणाली

दस्तावेज़ प्रबन्धन प्रणाली (डॉक्युमेन्ट मैनेजमेन्ट सिस्टम / डीएमएस) वह प्रणाली है जिसका उपयोग दस्तावेजों को ट्रैक करने, प्रबन्धन करने और भण्डारण करने के लिए किया जाता है। डिजिटल दस्तावेज़ों का प्रबन्धन कम्प्यूटर प्रोग्रामों के द्वारा किया जाता है।
दस्तावेज नियंत्रण, दस्तावेजों को सहेजने और आवश्यकता होने पर पुनः प्राप्त करने के लिए उपयुक्त प्रणाली है जो अंतरराष्ट्रीय मानकों द्वारा निर्धारित की गई है।

इतिहास

पहले दस्तावेज को सहेजने और उसे ढूढंने में अधिक समय लगता था।
पेलियोआर्कियाई महाकल्प

पेलियोआर्कियाई महाकल्प (Paleoarchean era) पृथ्वी के भूवैज्ञानिक इतिहास में आर्कियाई इओन (Archean) का एक महाकल्प था, जो आज से 360 करोड़ (यानि 3.6 अरब) वर्ष पहले आरम्भ हुआ और 320 करोड़ (3.2 अरब) वर्ष पहले अंत हुआ। इस महाकल्प से पहले इयोआर्कियाई महाकल्प (Eoarchean) चल रहा था और इसके बाद मीसोआर्कियाई महाकल्प (Mesoarchean) आरम्भ हुआ। पृथ्वी के सबसे प्राचीन जीवाश्म, जो 348 करोड़ वर्ष पुराने बैक्टीरिया के हैं, इसी महाकल्प में उत्पन्न हुए थे।
परशुराम उपजिला

भूगोल

परशुराम उपजिला २३°१३′००″उ ९१°२६′३०″पू के अक्षांश पर स्थित है। यहाँ ३०,९८९ परिवार रहते हैं और कुल क्षेत्रफल है १९६॰६१ वर्ग किमी।

जनसांख्यिकी

बंग्लादेश की वर्ष १९९१ की जनगणना के अनुसार यहाँ की कुल जनसंख्या १,७६,७३१ है, जिसमे ५०॰२५% पुरुष और ४९॰७५% महिलाएँ हैं। १८ वर्ष से उपर के ८४,६५९ व्यक्ति हैं। कुल साक्षरता दर (७ वर्ष से उपर आयुवर्ग) ४७॰७% है, जो राष्ट्रीय औसत ३२॰४% से अधिक है।

प्रशासन

परशुराम में १० संघ क्षेत्र/वार्ड, १६६ मोहल्ले और १६२ ग्राम है।
२००२ इंडियन वेल्स मास्टर्स

पुरुष एकल

लियेटन हेविट ने  टिम हैनमैन को 6-1, 6-2 से हराया।

पुरुष युगल

मार्क नोल्स /  डेनियल नैस्टर ने  रोजर फ़ेडरर /  मैक्स मिरन्यी को 6-4, 6-4 से हराया।

महिला एकल

डेनियला हंचुकोवा ने  मार्टिना हिंगिस को 6–3, 6–4 से हराया।
कंवलजीत सिंह

कंवलजीत सिंह हिन्दी फ़िल्मों के एक अभिनेता हैं।
कबीर पंथ

कबीर पंथ या सतगुरु कबीर पंथ भारत के भक्तिकालीन कवि कबीर की शिक्षाओं पर आधारित एक पंथ है, जिसका स्थापना खुद सदगुरु कबीर ने अपने परम शिष्य धर्मदास के द्वारा किये थे। यह पंथ दार्शनिक और नैतिक शिक्षा पर आधारित है। कबीर पंथ के अनुयायियों में हिंदू, मुसलमान, बौद्ध आदि धर्मों के लोग शामिल हैं। इनमें बहुतायत हिंदुओं की है। कबीर की उपदेशों का संग्रह अनुराग सागर इस पंथ के दार्शनिक और आध्यात्मिक चिंतन का आधार ग्रंथ है।
..."डा० केदारनाथ द्विवेदी ने अपने 'कबीर और कबीर पंथ' नामक शोद्य प्रबंध में साखी दोहा व चौपाई आदि में लिखे कई ग्रंथ का उल्लेख किया है, जिसमें सबसे प्राचीन 'ज्ञान सागर' और 'अनुराग सागर' हैै।

प्रमुख शाखाएँ

भारत में कबीर पंथ की मुख्यतः तीन शाखाएँ मानी जाती हैं। काशी (कबीरचौरा) वाली शाखा, धनौती वाली भगताही शाखा और छत्तीसगढ़ वाली शाखा। इन शाखाओं के संस्थापक क्रमशः श्रुति गोपाल साहब, भगवान गोसाईं तथा मुक्तामणि नाम साहब को माना जाता है।
२००५ अमरीकी ओपन टेनिस प्रतियोगिता

पुरुष एकल

रोजर फ़ेडरर ने  आंद्रे अगासी को 63 26 76(1) 61 से हराया।

पुरुष युगल

बॉब ब्रायन /  माइक ब्रायन ने  योनास ब्योर्कमैन /  मैक्स मिरन्यी को 61 64 से हराया।

महिला एकल

किम क्लाइतज़र्स ने  मैरी पियर्स को 63 61 से हराया।
स्टिक्स (उपग्रह)

स्टिक्स (Styx) बौने ग्रह यम (प्लूटो) का एक छोटा उपग्रह है। इसकी खोजे जाने की घोषणा ११ जुलाई २०१२ को की गई थी। इसकी खोज में हबल अंतरिक्ष दूरबीन का प्रयोग हुआ था।

रूप-रंग व सम्भावित उत्पत्ति

स्टिक्स का आकार काफ़ी छोटा है। इसका व्यास (डायामीटर) १० से २५ किलोमीटर के बीच अनुमानित किया गया है। अपने छोटे आकार के कारण इसका गुरुत्वाकर्षण भी कम ही है और यह सम्भावना कम है कि यह अपने-आप को खींच-सिकोड़कर गोल कर पाया होगा। इसलिये अंदाज़ा लगाया जाता है कि यह थोड़ा बेढंगा है (यानि गोल नहीं है)। यम (प्लूटो) के इतने चंद्रमाओं को देखकर खगोलशास्त्री अनुमान लगाते हैं कि शायद कोई वस्तु गहरे अतीत में यम से टकराई होगी और यह चंद्रमा उसी ठोकर से अंतरिक्ष में फेंके गये मलबे के जमा होने से बने हैं। वे सोचते हैं कि स्टिक्स का अधिकांश हिस्सा पानी की बर्फ़ का बना हुआ है।
कृमिरोग

कृमिरोग (अंग्रेज़ी: Helminthiasis) मनुष्य अथवा अन्य जानवरों के उदर में अथवा पेट में केंचुए जिसे कृमि भी कहते है से उत्पन्न रोग है। सामान्य हिन्दीभाषी लोग पेट में कीड़ी भी बोलते हैं। यह रोग मुख्यतः गंदगी से फैलता है गन्दी मृदा के संपर्क मे आने से भी यह रोग फैलता है।
सच्चिदानंद सिंहा

सच्चिदानंद सिंहा मूलतः समाजवादी चिंतक हैं और बिहार के मुजफ्फरपुर के एक गांव मनिका में रहते हैं। डाक्टर राम मनोहर लोहिया जैसे समाजवादियों के साथ काम कर चुके सच्चिदानंद सिंहा ने समाज, राजनीति और समाजवाद पर कई महत्वपूर्ण पुस्तकें लिखी हैं।
कोपेत दाग़

कोपेत दाग़ या कोपे दाग़ (तुर्कमेनी: Köpetdag, फ़ारसी: کپه‌داغ, अंग्रेज़ी: Kopet Dag), जिसे तुर्कमेन-ख़ोरासान पर्वत-शृंखला भी कहा जाता है, तुर्कमेनिस्तान और ईरान की सरहद पर ६५० किमी तक चलने वाली एक पर्वत शृंखला है। यह कैस्पियन सागर से पूर्व में स्थित है और तुर्कमेनिस्तान में इस शृंखला का सबसे बुलंद शिखर २,९४० मीटर ऊंचा एक पहाड़ है जो तुर्कमेनिस्तान की राजधानी अश्क़ाबाद के दक्षिण-पश्चिम में स्थित है। ईरान की ज़मीन पर इस पहाड़ी सिलसिले का सबसे ऊंचा शिखर ३,१९१ मीटर ऊंचा है।

नाम

'दाग़' शब्द का अर्थ तुर्की भाषाओँ में 'पर्वत' होता है। इस शब्द में 'ग़' के उच्चारण पर ध्यान दें क्योंकि यह बिना बिंदु वाले 'ग' के उच्चारण से ज़रा अलग होता है।

विवरण

कोपेत दाग़ में रेतीली शुष्क पहाड़ियाँ, ऊँचे पठार और गहरी वादियाँ मिलती हैं। इस इलाक़े में भूकंप आते रहते हैं। १ मई १९२९ को यहाँ आए एक ज़लज़ले में लगभग ३,८०० लोगों की मृत्यु हुई थी। तुर्कमेन राजधानी अश्क़ाबाद के पास कोपेत दाग़ की छोटी पहाड़ियों में प्राचीन 'निसा' (نسا, Nisa) नामक पार्थियाई शहर के खँडहर मिले हैं। बहुत से फल कोपेत दाग़ के दक्षिण-पश्चिमी इलाक़ों में जंगली उगते हुए पाए जाते हैं, जैसे कि अंजीर, सेब, अंगूर, गिलास (चेरी) और अनार की जंगली नस्लें।
पोलारिस

ध्रुव तारा

क्योंकि वर्तमान युग में  (UMi) उत्तरी ध्रुव के ऊपर पृथ्वी की घूर्णन की धुरी के "ऊपर" लगभग सीधी पंक्ति में पड़ता है - उत्तर आकाशीय पोल -उत्तर सेलेस्टियल ध्रुव-पोलारिस लगभग आसमान पर स्थिर खड़ा है और सब उत्तरी आकाश के तारे उसके चारों ओर बारी बारी से घूमते दिखाई देते हैं। इसलिए, इसने सेलेस्टियल नेविगेशन और एस्ट्रोमीट्री की माप के लिए एक आकर्षित निश्चित बिंदु बनाता है। हालिया इतिहास में इसका जिक्र नेथेनियल बोदिच की 1802 की किताब, अमेरिकन प्रैक्टिकल नेविगेटर में किया गया था, जहां यह एक नौवाहन सितारे के रूप में सूचीबद्ध है। वर्तमान में, पोलारिस पोल के रोटेशन (1.4 गुना मून डिस्क) से 0.7° दूर है और इसलिए 1½° व्यास वृत्त में छोटे ध्रुव के इर्दगिर्द घूमता है। केवल दो बार के दौरान हर नक्षत्र दिन पोलारिस एक सत्य उत्तरी एज़िमुथको परिभाषित करता है, एक पूरे समय में यह एक मात्र अनुमान है और टेबल या अंगूठे के नियम का उपयोग जरूर सही किया जाना चाहिए. सबसे अच्छा सन्निकटन बिंदु धार के रूप में उर्सा मेजर नक्षत्र का प्रमुख उपयोग कर बनाया गया था। अग्रणी धार (सितारा दुभे को मिलाकर) को फेस घड़ी और पोलारिस की एज़िमुथ के विभिन्न अक्षांशों के सन्दर्भ में संदर्भित किया।
विषुवों के अग्रगमन के कारण पोलारिस हमेशा पोल सितारा नहीं रहेगा. अगले दसियों हजार सालों में पृथ्वी के रोटेशन की धुरी के विचलन इसे आकाश के अन्य क्षेत्रों की ओर भेज देंगें, जिससे ये 25800 वर्षों में एक चक्कर पूरा करेगा. इस चक्र के अन्य सितारों ने अतीत में ध्रुव तारे के रूप में सेवा की है और आगे भी करेंगे, जैसे कि 1500 ई.पू. से 500 ई. तक बीटा उर्से मिनोरिस, 2500 ई.पू. के आसपास ठुबन और 12000 ई.पू. में वेगा.

पोलारिस के अन्य नाम

पोलारिस के कई परंपरागत नाम हैं: एल्रुचाबा, सिनोसुरा, ध्रुव, फिनाईस, ट्रामोंटाना, एंजेल स्टर्न, नेविगातोरिया, स्टार ऑफ आर्कैडी, यिल्दुज़, मिस्मार, ग्वीअज्दा पोलारना, पौलिअर्न्य, मिडनाईट स्टार. सिनोसुरा ग्रीक भाषा के शब्द κυνόσουρα से है जिसका अर्थ है, "कुत्ते की पूंछ" जो कि अंग्रेजी शब्द "साइनोस्योर" का स्रोत है। यिल्दुज़, "सितारे" के लिए तुर्की शब्द से लिया गया है (यिल्दन देखें). (अंग्रेजी में) सबसे सामान्यतः ज्ञात नाम पोल स्टार  है।
ओलिविया कोलमैन

प्रारंभिक जीवन

कोलमैन का जन्म नोरविच, नॉर्फ़क में हुआ था, उनकी माँ मैरी (Leakey), एक नर्स, और उनके पिता कीथ कोलमैन, एक चार्टर्ड सर्वेक्षक थे। उन्होंने नॉर्विच हाई स्कूल फॉर गर्ल्स और ग्रेशम स्कूल , होल्ट में निजी तौर पर शिक्षित हुई थीं। इन्होंने पहली भूमिका 16 वर्ष की आयु में, जीन ब्रॉडी के एक स्कूल उत्पादन द प्राइम ऑफ मिस जीन ब्रॉडी में निभाई थी। उन्होंने अपनी माँ के अधूरे बैले डांसर करियर को अपने अभिनय में आगे बढ़ने के लिये प्रेरणा मानती हैं।

टेलीविजन और रेडियो

कोलमैन ने बीबीसी , आईटीवी और चैनल 4 के कई टेलीविज़न कार्यक्रमों जैसे ब्रूज़र, पीपुल लाइक अस, लुक अराउंड यू, ब्लैक बुक्स, द ऑफिस, द टाइम ऑफ़ योर लाइफ और फाइव ओवर पोल के लिए अपनी आवाज प्रदान कर चुकी है।

फ़िल्म

कोलमैन की फिल्म क्रेडिट में 2006 की मॉक्युमेंट्री फिल्म कंफ़ेटी में न्यूट्रिस्ट जोआना रॉबर्ट्स शामिल हैं। - जिसकी भूमिका के लिये उन्होंने "मेरे जीवन का सबसे बुरा अनुभव" कहा, 2007 की कॉमेडी में ऐलिस ग्रो योर ओन , और 2007 की एक्शन कॉमेडी हॉट फ़ज़ में पीसी डोरिस थैचर का किरदार निभाया था। 
कोलमैन ने 2011 अकादमी अवार्ड -विजेता ड्रामा फिल्म द आयरन लेडी में मेरिल स्ट्रीप और जिम ब्रॉडबेंट के साथ कैरोल थैचर की भूमिका निभाई थी, जिसके लिए उन्हें ब्रिटिश अभिनेत्री के लिए लंदन फिल्म क्रिटिक्स सर्किल पुरस्कार से सम्मानित किया गया। इसके बाद उन्होंने योर्गोस लैंथिमोस की 2015 की बेतुकी डायस्टोपियन फिल्म द लॉबस्टर में रेचल वाइज़ और कोलिन फैरेल के साथ अभिनय किया था, जिसके लिए उन्हें लंदन फिल्म क्रिटिक्स सर्किल अवार्ड फॉर सपोर्टिंग एक्ट्रेस के लिए नामांकित किया गया और सर्वश्रेष्ठ सहायक अभिनेत्री के लिए बिफा पुरस्कार भी जीता। 2018 में, उन्होंने एम्नि स्टोन और रेचल वाइज़ के साथ लैंथिमोस की फिल्म द फेवरेट में क्वीन ऐनी के रूप में अभिनय किया। उनके इस प्रदर्शन के लिए, उन्हें सर्वश्रेष्ठ अभिनेत्री के लिए अकादमी पुरस्कार, सर्वश्रेष्ठ अभिनेत्री के लिए गोल्डन ग्लोब पुरस्कार - मोशन पिक्चर कॉमेडी और संगीत, और सर्वश्रेष्ठ भूमिका के लिए बाफ्टा पुरस्कार से सम्मानित किया गया।

व्यक्तिगत जीवन

कोलमैन जब अपने भावी पति, एड सिंक्लेयर से मिली, उस समय वे कानून की तीसरे वर्ष के एक छात्र थे, और उनका कानून कि पढ़ाई से मोहभंग हो गया था और वे लिखना पसंद करते थे। कोलमैन और सिनक्लेयर ने अगस्त 2001 में शादी की और उनके तीन बच्चे हैं।
११७७ ईसा पूर्व

११७७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से ११७७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
विकास दर

विकास दर का मतलब है किसी देश की अर्थव्यवस्था या किसी खास क्षेत्र के उत्पादन में बढ़ोतरी की दर। यदि देश की विकास दर का जिक्र हो रहा हो, तो उसका मतलब देश की अर्थव्यवस्था या सकल घरेलू उत्पाद (जीडीपी) बढ़ने की रफ्तार से होता है। भारत की विकास दर मौजूदा वित्त वर्ष (2009-10) में 7.2% रहने की उम्मीद है। संदर्भ: शेयर मंथन (http://www.sharemanthan.in/index.php/the-news/5683-gdp-to-expand-72-pct-in-2009-10)
मुझसे दोस्ती करोगे

संक्षेप

राज खन्ना (ऋतिक रोशन), पूजा साहनी (रानी मुखर्जी) और टीना कपूर (करीना कपूर) बचपन के दोस्त हैं। जबकि राज हमेशा जीवंत और सुंदर टीना की ओर आकर्षित रहा है, वह पूरी तरह से उसके लिए पूजा के प्यार के बारे में अनजान है।
राज के पिता (किरण कुमार) ने अपने परिवार के साथ एक नई नौकरी के लिए इंग्लैंड जाने का फैसला किया। जाने से पहले, राज ने टीना को ई-मेल के माध्यम से उसे लिखने का वादा किया। टीना लोकप्रिय लड़की है और जल्द ही अन्य चीजों में व्यस्त हो जाती है। इसलिए पूजा टीना के नाम से राज को लिखती है ताकि टीना अपना वादा पूरा कर सके। राज और पूजा में कई चीजें समान हैं और उनके ई-मेल उन्हें एक-दूसरे के करीब लाते हैं। एक दशक बाद, राज एक छोटी छुट्टी के लिए भारत लौट आता है। अब तक वह जिस लड़की को लिख रहा था उससे प्यार करता है और मानता है कि वह उसे पहली नजर में पहचान सकता है।
जब तीनों अंतत मिलते हैं तो वो पूजा को पूरी तरह अनदेखा कर देता है और टीना के साथ प्यार में हो जाता है। टीना प्रारंभ में अनिश्चित होती है लेकिन वह भी धीरे-धीरे उससे आकर्षित हो जाती है। हालांकि अपनी छुट्टियों के दो सप्ताह के दौरान वह ध्यान देता है कि वास्तविक टीना ई-मेल की टीना से पूरी तरह से अलग है। वह पूजा के साथ दोस्ती भी शुरू करता है और अपने सामान्य दिलचस्पी से प्रभावित होता है। लेकिन यह महसूस किए बिना कि वह वास्तव में वो वही है जिससे वो प्यार करता है।
वह लंदन लौट आता है जहां पूजा संयोग से साक्षात्कार के लिए आती है। राज एक चर्च में जाता है जहाँ वह अक्सर जाया करता है। वहां उसे पूजा मिलती है जो वही गीत गुनगुना रही होती है जो उसे पसंद होता है। उसे पता चलता है कि पूजा वही है जो उन सभी वर्षों में उसे लिख रही थी। क्योंकि उसने उस चर्च और गीत के बारे में ई-मेल में जानकारी साझा की थी। वे एक दूसरे के लिए अपने प्यार की खोज करते हैं और शादी करने का फैसला करते हैं। भारत में वापस टीना के पिता (सचिन खेडेकर) अचानक मर जाते हैं। जिससे दुनिया में टीना अकेले अनाथ हो जाती है। उनकी आखिरी इच्छा यह थी कि टीना राज से शादी करेगी, जिसे उन्होंने राज के पिता को व्यक्त किया था।
यह जानकर कि टीना को भी राज पसंद है और वह अब अकेली है, पूजा राज से शादी करने से इनकार करती है। क्योंकि वह टीना के दिल को तोड़ना नहीं चाहती। राज के माता-पिता भी विवाह से सहमत हैं। वह लोग लंदन में विकसित राज और पूजा के बीच संबंधों से अनजान हैं। राज अपने माता-पिता को सच कहने पर जोर देता है लेकिन पूजा उसे रोक देती है। वह कसम खाता है कि अगर पूजा उसी दिन किसी और से शादी करे तो वह केवल तभी टीना से शादी करेगा।
रोहन वर्मा (उदय चोपड़ा) राज का मित्र है जो हमेशा से पूजा की ओर आकर्षित रहा है। पूजा जिस दिन राज और टीना की शादी है उसी दिन उससे शादी करने को राजी होती है। विवाह के दिन टीना को पता चलता है कि राज वास्तव में पूजा से प्यार करता है। फिल्म पूजा और राज की शादी के साथ खत्म होती है।
ऐरैन

ऐरैन या ऐरैन द्वीप (Arran / Isle of Arran) 'फ़र्थ ऑव क्लाइड' में स्काटलैंड का सबसे बड़ा द्वीपसमूह है। इसकी कुल लंबाई 'कुक ऑव ऐरैन' से बेन्न तक ३० किमी है तथा अधिकतम चौड़ाई 'दुमादून प्वाइंट' से 'किंग्स क्रॉस' तक १६ किमी है। इसका क्षेत्रफल 432 वर्ग किलोमीटर (167 वर्ग मील) तथा आबादी २०११ में ४६२९ थी। एरैन ऊबड़ खाबड़ किंतु देखने में सुंदर द्वीपसमूह है। यहाँ की भूगर्भिक बनावट बहुत जटिल है। सबसे अधिक ऊँचाई उत्तर में है। यहाँ तृतीयक कल्पयुगीन नितुन्न (इंट्रू सिव) ग्रैनाइट मिलते हैं। द्वीपसमूह में चारों तरफ एक तटीय सड़क है जो ८० किमी लंबी है। यह द्वीपसमूह १२६३ ई. के पहले नार्वे के अधीन था। दक्षिण-पूर्वी तट के दियम बंदरगाह से डेढ़ किमी दूर पर प्लाड्डा द्वीप है।
बड़ौत

विवरण

यह मेरठ से 50 किलोमीटर (31 मील) दूर है। सोनीपत से 38 km दूर है व् दिल्ली से 55 km दूर है  यहां के वर्तमान विधायक श्री कृष्णपाल मालिक है। व वर्तमान नगर पालिका अध्यक्ष अमित राणा उर्फ दुष्यंत तोमर है। बड़ौत में दो कॉलेज है: जाट वैदिक कॉलेज ( जनता वैदिक कॉलेज ) व दूसरा दिगंबर जैन कॉलेज । व अन्य 30 से ज्यादा सरकारी व गेर सरकारी  इंटर कॉलेज है 
Youtube पर भी बड़ौत का नाम अब ऊपर होने लगा है । बड़ौत के कई यूट्यूब चैनल अच्छी तरक्की कर रहे है व कई कलाकार अच्छा काम के साथ साथ नाम भी कमा रहे है । Baraut films on youtube
नौका डूबी (1947 फ़िल्म)

नौका डूबी १९४७ में बनी हिन्दी भाषा की एक फिल्म है। इसमें अन्य साथी कलाकारो के साथ हिंदी नायक दिलीप कुमार ने भुमिका निभायी थी।

बाहरी स्रोत

नौका डूबी (1947 फ़िल्म) इण्टरनेट मूवी डेटाबेस पर
डिजिटल सिगनल प्रोसेसर

डिजिटल सिगनल प्रोसेसर (Digital Signal Processor / DSP) या आंकिक संकेत प्रसंस्कारक (आसप) एक ऐसी डिजिटल एकीकृत परिपथ है जो जिसकी डिजाइन विशेष रूप से सिगनल की प्रोसेसिंग (डिजिटल विधि से) करने के लिये की जाती है। प्रायः यह सिगनल की आनलाइन प्रोसेसिंग के लिये प्रयुक्त होता है। वैसे तो यह माइक्रोप्रोसेसर से कई अर्थों में समान है किन्तु डी एस पी कुछ कार्य माइक्रोप्रोसेसर की अपेक्षा अति दक्षतापूर्वक कर सकता है।

डिजिटल सिगनल प्रोसेसरों की विशेषताएं

* वास्तविक समय में प्रोसेसिंग के लिये डिजाइन किये गये होते हैं।
* धाराप्रवाह आंकडो (स्ट्रीमिंग डेटा) के साथ सबसे उत्तम् कार्य करता है।
* प्रोग्राम मेमोरी और डेटा मेमोरी अलग-अलग होती हैं।
* कुछ कार्यों को तेज गति से करने के लिये विशेष इंस्ट्रक्शन उपलब्ध होते हैं।
* बहुकार्य (मल्टीटास्किंग्) के लिये विशेष हार्डवेयर नहीं होता।
संस्मय प्रकाशन

स्थापना

प्रकाशन सन २०१९ में इंदौर, मध्यप्रदेश में श्रीमती शिखा जैन द्वारा स्थापित किया गया।

मुख्य प्रकाशन

संस्मय प्रकाशन द्वारा मुख्य रूप से साहित्यिक पुस्तकों का प्रकाशन किया जाता है। कविताएं , कहानियाँ , लघुकथाएँ, आलेख आदि तरह की पुस्तकों के प्रकाशन का कार्य किया जाता हैं।
सार्स कोरोनावाइरस

सार्स कोरोनावाइरस एक विषाणु है। यह श्वसन तंत्र को प्रभावित करता है। sachin